Likumprojekts

**Grozījumi likumā „Par valsts un pašvaldību dzīvojamo māju privatizāciju”**

Izdarīt likumā "[Par valsts un pašvaldību dzīvojamo māju privatizāciju](http://likumi.lv/ta/id/35770-par-valsts-un-pasvaldibu-dzivojamo-maju-privatizaciju)" (Latvijas Republikas Saeimas un Ministru Kabineta Ziņotājs, 1995, 16.nr.; 1996, 19.nr.; 1997, 2., 14.nr.; 1998, 12.nr.; 2000, 2., 17., 23.nr.; 2001, 3., 16.nr.; 2002, 16.nr.; 2003, 23., 24.nr.; 2004, 10.nr.; 2005, 7.nr.; 2006, 2., 13.nr.; 2007, 11.nr.; 2008, 8.nr.; 2009, 6., 14., 17., 22.nr.; Latvijas Vēstnesis, 2010, 27., 105.nr.; 2013, 47., 191.nr.; 2014, 17., 131.nr.) šādus grozījumus:

1. 85. pantā:

izteikt pirmās daļas ievaddaļu šādā redakcijā:

„(1) Lai nodrošinātu privatizētas dzīvojamās mājas funkcionāli nepieciešamā zemes gabala atbilstību šā likuma 28. panta otrās daļas prasībām, dzīvojamai mājai funkcionāli nepieciešamā zemes gabala pārskatīšanuvar ierosināt:”;

izteikt otro daļu šādā redakcijā:

„(2) Ja ir saņemts kaut viens ierosinājums par tādasdzīvojamās mājas funkcionāli nepieciešamā zemes gabala pārskatīšanu, kas atrodas vairāku dzīvojamo māju kvartālā, pašvaldība lemj par visu dzīvojamo māju funkcionāli nepieciešamo zemes gabalu pārskatīšanas uzsākšanu attiecīgā kvartāla robežās.”;

izteikt trešās daļas 3. punktu šādā redakcijā:

„3) kādā tā izvērtē iesaistīto personu viedokļus, pārskata dzīvojamai mājai funkcionāli nepieciešamā zemes gabala platību un robežas un pieņem šā pantapiektajā daļā minēto lēmumu attiecībā uz dzīvojamai mājai funkcionāli nepieciešamā zemes gabala pārskatīšanu;”;

 papildināt trešo daļu ar 4. punktu šādā redakcijā:

„4) kādā tā šā panta otrajā daļā noteiktajā gadījumā informē zemes īpašniekus un privatizēto objektu īpašniekus (dzīvokļu īpašniekus), noskaidro un izvērtē viņu viedokļus, un pieņem šā panta ceturtajā daļā minēto lēmumu attiecībā uz visu funkcionāli nepieciešamo zemes gabalu pārskatīšanas uzsākšanu attiecīgā kvartāla robežās un šā panta piektajā daļā minēto lēmumu attiecībā uz visu funkcionāli nepieciešamo zemes gabalu pārskatīšanu attiecīgajā kvartālā.”;

 papildināt ceturtās daļas pirmo teikumu ar vārdiem „izņemot lēmumu par visu funkcionāli nepieciešamo zemes gabalu pārskatīšanas uzsākšanu attiecīgajā kvartālā, kuru pašvaldība pieņem ne vēlāk kā viena gada laikā un ietver vienā administratīvajā aktā.”;

 papildināt piekto daļu ar jaunu otro teikumu šādā redakcijā:

„Ja pašvaldība likumā noteiktajos gadījumos pieņem lēmumu par visu funkcionāli nepieciešamo zemes gabalu pārskatīšanu attiecīgajā kvartālā, to ietver vienā administratīvajā aktā.”.

2. 86. pantā:

izteikt pirmo daļu šādā redakcijā:

„(1) Izdevumus par dzīvojamai mājai funkcionāli nepieciešamā zemes gabala pārskatīšanu sedz privatizētā objekta īpašnieks (dzīvokļa īpašnieks), ja tas ierosinājis tā lietošanā esošā dzīvojamai mājai funkcionāli nepieciešamā zemes gabala pārskatīšanu proporcionāli privatizētajā objektā ietilpstošajai kopīpašuma domājamai daļaivai zemes gabala īpašnieks, ja tasierosinājis dzīvojamai mājai funkcionāli nepieciešamā zemes gabala pārskatīšanu, izņemot, kad pašvaldība likumā noteiktajos gadījumos dzīvojamo māju funkcionāli nepieciešamo zemesgabalu pārskatīšanu uzsāk attiecīgā kvartāla robežās, tad šos izdevumus sedz pašvaldība.”;

izslēgt trešo daļu;

izslēgt piektās daļas 1. punktu.

3. Papildināt pārejas noteikumus ar 54. un 55. punktu šādā redakcijā:

„54. Dzīvojamās mājas funkcionāli nepieciešamā zemesgabala pārskatīšanu šā likuma 85. panta pirmajā daļā minētie subjekti var ierosināt līdz 2016. gada 31. decembrim. Pēc termiņa iesniegtu pārskatīšanas ierosinājumu nepieņem un atdod atpakaļ iesniedzējam.

55. Šā likuma 54. panta otrās daļas otrajā teikumā paredzēto noteikumu par zemes gabala nomas maksas apmēru piemēro līdz brīdim, kamēr saskaņā ar Piespiedu dalītā īpašuma tiesisko attiecību privatizētajās daudzdzīvokļu mājās izbeigšanas likumu nav izmantota attiecīgā zemes gabala izpirkuma tiesība.”

Tieslietu ministrs Dzintars Rasnačs

Iesniedzējs:

tieslietu ministrs Dzintars Rasnačs

24.09.2015 15:33

514

S.Rāgs

67036974, Sandris.Rags@tm.gov.lv

K.Kinča

67036934, Kristine.Kinca@tm.gov.lv